《戊辰除夕宫詹学士命下适内使捧赐上尊珍馔恭赋志感》
明代·何吾驺

起草词垣半隐存，适逢明主快孤鶱。十年未谢诸生梦，除夕新题学士门。

八讲几能披积愫。退思何自报深恩。大官日暮还传馔，手捧黄封切素飧。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。